fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi lt fi fi fi fi es fi fi fi fi fi
VitamiinitKivennäisaineet ja hivenaineetRasvahapotMuut ravintolisätNaisetMiehetLapsetPainonhallintaHomeopaattisetLuontaistuotteetUlkoisesti terveyteen
AminohapotMassanlisäysPalautusjuomatProteiinitRasvanpolttajatPatukatTehonlisääjätUrheilujuomat ja nesteytysMuut lisäravinteet urheiluunUlkoisesti urheilijalle
Välipalat ja herkutJuomatSuperfoodLeivonta ja maustaminenKuivatuotteet
Ekologiset pesuaineetVedensuodattimetDiffuuserit ja eteeriset öljytSuolakivilamput ja kynttilätLämpötyynytPainopeitotInfrapunasaunaLahjaideatSukat, tossut, käsineetLiukuesteet kenkiinLahjakortitLemmikeille
OutletNipputarjouksetTerveys - kampanjatKauneus - kampanjatElintarvikkeet - kampanjatKodin tuotteet - kampanjatEnergiaa syksyynSyysherkkuja EvokeltaLife-monivitamiinit 2 kpl 29,90 €Life D-vitamiinit -25%Hair Volume -tuotteet alessa
Ohjeillamme voit ennaltaehkäistä syylien ilmestymisen ja nitistää ne.
Syylät ovat hyvin yleisiä erityisesti lapsilla. Ne ovat vaarattomia, mutta epämiellyttäviä. Ohjeillamme voit ennaltaehkäistä syylien ilmestymisen ja nitistää ne.
Syylät ovat pieniä ja rosoisia ihokasvaimia. Niitä voi ilmestyä eri puolille kehoa, mutta tavallisesti ne kasvavat käsiin tai jalkoihin. Sormissa kasvavat syylät ovat ulkonevia ja ne voivat muistuttaa pienenpieniä kukkakaaleja. Jalkojen syylät ovat tavallisesti vain hieman koholla, niissä on kova reunus ja keskeltä ne ovat vähän pehmeämpiä. Joskus niissä on pieniä mustia pisteitä.
Syylät tarttuvat ihokontaktissa ja esimerkiksi märän pyyhkeen tai suihkun tai pukuhuoneen märän lattian kautta. Syylät leviävät, kun niistä irtoaa infektoituneita ihosoluja. Virus tartuttaa ihon pinnan solut ja syylä ilmaantuu noin 2-6 kuukauden kuluessa tartunnasta.
Tartunnan saaminen riippuu vastustuskyvystä. Tartuntariskin voi minimoida käyttämällä ainoastaan omaa pyyhettä, partahöylää, deodoranttia sekä omia kenkiä ja meikkejä. Ei kannata lainata muitakaan henkilökohtaisia hygieniatuotteita: niissä voi olla syylävirus, vaikkakin se on harvinaista.
Käsien ja jalkojen syylät ovat ikäviä, mutta onneksi vaarattomia. Ne katoavat yleensä ajan mittaan itsestään eivätkä tarvitse varsinaista hoitoa. Syylät voivat hävitä muutamassa kuukaudessa, mutta joskus niistä eroon pääsemisessä voi kestää jopa vuosia. Jotta syylät eivät tarttuisi muihin, niitä kannattaa hoitaa. Mitä aikaisemmin hoito aloitetaan, sitä paremmin se tehoaa.
Syylien hoito onnistuu helposti kotona. Ensin syylää pehmitetään vedessä, käsitellään sen pintaa hieman jalkaviilalla ja lisätään hoitovalmistetta. Aineesta riippuen hoito toistetaan kerran viikossa tai jopa päivittäin. Käsittelyjä tarvitaan yleensä 5 - 10. Myös pihkavoidetta sekä sinkkivoidetta käytetään ulkoisesti syylien hoidossa.
Kun kotikonstit eivät riitä
Jos syylät aiheuttavat ongelmia ja esimerkiksi haittaavat liikkumista, ovat haavaisia, vuotavat tai sijaitsevat muualla kuin käsissä tai jaloissa, kannattaa käydä lääkärissä.
Sekä syylät etta molluskat eli ontelosyylät ovat ihokasvaimia, joita esiintyy yleensä lapsilla. Niitä aiheuttavat virukset ovat kuitenkin täysin erilaisia. Molluskat ovat suuria ihon pinnasta kohollaan olevia näppylöitä. Yleensä ne ovat ihonvärisiä tai hieman vaaleanpunertavia. Molluskoja voi olla vain yksi tai ne voivat peittää suuren ihoalueen. Myös molluskat ovat vaarattomia ja katoavat yleensä itsestään.
Molluskat tarttuvat ihokontaktissa esimerkiksi silloin, kun lapset kylpevät yhdessä tai käyttävät samaa pyyhettä. Molluskojen takia ei tarvitse olla pois esikoulusta tai koulusta. Myös aikuiset voivat saada molluskoja. Aikuisilla niitä on yleensä sukuelinten ympärillä, vatsan alaosissa ja reisien yläosissa.
Yleensä molluskoita ei tarvitse hoitaa mitenkään. On tavallista, että ennen puhkeamista ne punoittavat ja ärtyvät. Kannattaa odottaa, että molluskat häviävät itsestään: silloin todennäköisesti niistä ei jää ihoon arpia.
Osterivinokasvalmisteet on koettu hyväksi kotikonstiksi ontelosyylien hoidossa.
Lue myös: 7 yleistä jalkavaivaa ja kuinka niitä voi hoitaa
Liity tästä ja nauti huikeista eduista >
Tietoa meistäLife ClubAjankohtaistaTyöpaikatYrittäjäksi Lifelle
YhteystiedotEtsi myymäläOiva-raportitToimitus- ja palautusehdotTietosuojaseloste ja evästeetMyymäläsivut